b'\n_START_ARTICLE_\nWikang Persyano\n_START_PARAGRAPH_\nAng Persa (Persa: \xd9\x81\xd8\xa7\xd8\xb1\xd8\xb3\xdb\x8c; Kastila: persa) ay isang wikang Indo-Yuropeo. Opisyal itong wika sa Iran, Afganistan sa pangalang Dari (\xd8\xaf\xd8\xb1\xdb\x8c), at Tayikistan sa ngalang Tayiko (\xd0\xa2\xd0\xbe\xd2\xb7\xd0\xb8\xd0\xba\xd3\xa3, T\xc4\x81jiki). Nagtataglay ang wikang ito ng maraming salita galing sa Pranses at Arabo. Ginagamit ng Persa ang sulat Arabo, maliban sa Tayikistan kung saan ang alpabetong Siriliko ang kasalukuyang ginagamit._NEWLINE_Ang Persa ay ang unang wika sa silibisasyong Islamiko na lumaban sa monopolyo ng wikang Arabe sa pagsusulat, at itinatag bilang tradisyon sa mga silangang korte ang pagsulat ng tula sa Persa. Ilan sa mga sikat na panitikan sa Persa ay ang Shahnameh ni Ferdowsi, ang mga gawa ni Rumi, at iba pa.'